Noord van Naboom
by Admin on 26th August 2009, 12:55
'n Nuwe boek!
"Dit was Saterdag 15 Maart 2008, agtuur die oggend. Dertien maande gelede het ek dié datum en tyd omkring as die begin van my alleenrit oor Afrika.
Hierdie is mý storie. Dit is een van ’n gewone mens wat met ’n motorfiets oor Afrika gaan ry het. Alleen...heeltemal alleen. Ek het op my eie alleenmanier die wonderlikste verhouding met God opgebou. Ek het die Afrika gesien wat die media en ander reisskrywers misgekyk het. Ek het Afrika gesien soos wat ek dit nog altyd wou sien – ’n mooi kontinent met pragtige mense.
Ek het my rug finaal na die Suiderkruis toe gedraai. Vir 4 maande was Afrika, die Baltiese lande en Duitsland my tuiste. Vir 20 000km lank was dit net ék en my motorfiets.
Só het my alleenry begin en geëindig... " -- Lodie de Jager
‘n Jaar na sy motorfietstoer oor Afrika tot in Europa is die boek oor sy alleenreis beskikbaar!
As jy in die boek sou belangstel, kan jy op die volgende skakel kliek, http://www.crink.co.za
Bo-aan staan Search. Tik daar “Noord van Naboom” in en dan op GO.
Daar is ook 'n direkte verkooplyn van On The Dot, tel. 086 166 8368, waar die boek bestel kan word.
Die boek se ISBN-nommer is 9780620429405. Goeie boekwinkels kan die boek by On The Dot bestel.